《文会轩》
明代·刘珝

三槐后裔皇家客，潇洒襟怀美风格。生平雅好殊寻常，不向繁华尚清白。

禁城东面都衢西，高居大厦连云低。就中一轩号文会，子史经书罗四围。

明窗净几绝尘俗，奇花异卉堪娱目。五侯七贵追逐来，学士先生常觅宿。

酒肴罗列开绮筵，阔论高谈无后先。不知方来千载下，不知盘古羲皇前。

歌诗翰墨成渊薮，篆籀鸟迹杂科斗。钟王笔法鬼神惊，晋唐绘事无不有。

东君坐卧不此移，朝回退食无閒时。歌罢鸟鸣歌丽泽，芝兰谊重芳名驰。

我居黄扉密勿处，可怜此会未得预。张良范蠡笑人痴，行应参透黄粱趣。

作者简介：刘珝（1426年～1490年），字叔温，号古直，山东青州府寿光县阳河里（现青州市高柳镇阳河村）人。明英宗正统十三年（1448年）进士，历官编修、吏部左侍郎，擢吏部尚书，加太子少保、文渊阁大学士，后加太子太保，进谨身殿大学士，位居阁老。弘治三年（1490 年）病逝，谥文和。刘珝性疏直，居官清正，不拘小节。晚年致仕还乡，事亲尽孝。著有《青宫讲意》、《古直先生文集》等。